**Tvoja karijera počinje ovde**

Projekat neformalne edukacije

EY, Agencija za rad i zapošljavanje Bosne i Hercegovine, Federalni zavod za zapošljavanje, Zavod za zapošljavanje Republike Srpske, Zavod za zapošljavanje Brčko distrikta BiH

## Uvod

EY je globalni lider u pružanju usluga revizije, poreskog savetovanja, poslovnog savetovanja i podrške pri poslovnim transakcijama. Cilj nam je da pozitivno utičemo kako na poslovanje tržišta, tako i na društvo u celini. Izdvajamo se po tome što pomažemo našim zaposlenima, klijentima i zajednicama da ostvare svoj potencijal.

Globalna strategija naše kompanije jeste da zapošljavamo mlade, ambiciozne ljude, koji su bolji od nas samih. U tom smislu, želimo da pronađemo i dođemo do mladih talenata, koji poseduju vrednosti naše kompanije i koji žele da rade i razvijaju svoje karijere u našoj industriji.

Jedna od prepreka da uopšte mladi otkriju svoj potencijal i čime žele da se bave jeste nedostatak praktičnog iskustva,odnosno praktično primenjivanje teorijskog znanja stečenog na fakultetu, kao i nedostatak timskih, komunikacionih, prezentacionih i drugih veština.

Iz ovih razloga EY u saradnji sa Agencijom za rad i zapošljavanje, Federalnim zavodom za zapošljavanje, Zavodom za zapošljavanje Republike Srpske i Zavodom za zapošljavanje Brčko distrikta BiH želi da organizuje i realizuje projekat neformalne edukacije za studente u Bosni i Hercegovini.

**Target**

Za program se mogu prijaviti i učestvovati svi studenti ekonomskih, pravnih, tehničkih, mašinskih, saobraćajnih, matematičkih fakulteta, fakulteta menadžmenta, državnih i privatnih fakulteta. Mogućnost prijave i učešća imaju studenti svih godina studiranja, kao i nezaposleni visokoobrazovani mladi do 3 godine od diplomiranja.

**Cilj**

Želimo da omogućimo mladima da steknu praktična znanja i da kroz njihov rad spoznamo talente. 10 najboljih studenata dobija praksu u EY, sa mogućnošću zaposlenja u oktobru 2015. godine. Studenti nižih godina studija koji se plasiraju u prvih 10 ulaze u proces selekcije za EY stipendiju. Svi učesnici (100) će dobiti sertifikat o pohađanom programu potpisan od strana EY, Agencije za rad i zapošljavanje Bosne i Hercegovine, Federalnog zavoda za zapošljavanje, Zavoda za zapošljavanje Republike Srpske i Zavoda za zapošljavanje Brčko distrikta BiH.

**Lokacije i broj učesnika**

Projekat će se sprovoditi u 5 gradova: Bijeljina, Sarajevo, Mostar, Banja Luka i Tuzla. U svakom gradu će se radionice držati po dva radna dana za grupe od po 20 ljudi, osim u Sarajevu gde ćemo imati dve grupe od 20, po dva radna dana za svaku.

**Sadžaj programa neformalne edukacije**

Prvi dan

*10h – 13h* - Radionica Bosforski most (boduje se timski rad, upravljanje resursima i vremenom): maksimum se osvaja 10 timskih i 10 individualnih poena. U ocenjivanju učestvuje 1 predstavnik Agencije, 1 predstavnik nadležne službe za zapošljavanje i 2 predstavnika EY

*13h – 14h* - Ručak

*14h – 15.30h* - Testiranje numeričkih i logičkih sposobnosti na engleskom jeziku; maksimum 35 poena za numerički test i 48 poena za test logičkih sposobnosti

*15.30 – 18.30h* - Radionica Prezentacione veštine I deo

Drugi dan

*09h – 13h* - Radionica Prezentacione vestine II deo (boduje se individualna prezentacija): maksimum se osvaja 30 poena. U ocenjivanju ucestvuju 1 predstavnik Agencije, 1 predstavnik nadležne slube za zapošljavanje i 2 predstavnika EY

*13h – 14h* - Ručak

*14h – 17h* - Radionica Interviewing Skills (učesnici programa se boduju i u ulozi intervjuera i intervjuisanog): maksimum se osvaja 30 poena. U ocenjivanju učestvuju 1 predstavnik Agencije, 1 predstavnik nadležne slube za zapošljavanje i 2 predstavnika EY

Finalno takmičenje 20.03.2015.

*10h – 18h* - Najboljih 20 studenata prolazi studiju slucaj (case study), koji traje 8 sati. Mesto održavanja: Sarajevo.

**Logistička podrška**

* U svakom gradu potrebno je obezbediti dve sale, jednu za 20 učesnika i jednu manju za 10 (drugog dana programa grupe se dele na po 10 učesnika i koriste se dve sale)
* Za svaku salu potrebno je obezbediti projektor, platno, flipchart-ove i markere
* Za učesnike oba dana treba obezbediti lagani ručak i osveženje (EY pokriva troškove)
* U svim salama je potrebno minimum 7 stolova i 30 stolica. Tokom testiranja je neophodno da se omogući da svaki učesnik ima individualan prostor za rad.

**Datumi realizacije programa**

Sarajevo, I grupa: 9/10 mart 2015

Sarajevo, II grupa: 11/12 mart 2015

Banja Luka: 13/14 mart 2015

Tuzla: 16/17 mart 2015

Mostar: 18/19 mart 2015

Bijeljina: 18/19 mart 2015 godine

Finalno takmičenje najboljih 20 studenata: 20. mart 2015

Realizacija praksi za najboljih 10 studenata: u periodu april-jun 2015.

Za sve informacije u vezi ***Programa neformalne edukacije „Tvoja karijera počinje ovdje“ pratite našu FB stranicu [EY Serbia Careers](https://business.facebook.com/eyserbiacareers?business_id=818009721565857&ref=bookmarks) i Twitter [@EY\_CareersSR](https://twitter.com/EY_CareersSR).***

**Način prijavljivanja za studente**

CV na engleskom jeziku studenti dostavljaju do 15.02.2015. na mail: hr.bih@rs.ey.com; u fazi predselekcije studenti mogu biti pozvani na telefonski intervju.

Odabrani studenti dobijaju obaveštenje o datumu i mestu održavanja programa do 28.02.2015.

**Naredni koraci**

EY i Agencija za rad i zapošljavanje Bosne i Hercegovine do 31.12.2015. da potpišu Sporazum o saradnji, definišu i podele zaduženja, i dogovore nedeljno organizovanje sastanaka (virtuelnih ili putem telefona) kako bi mogli da prate organizaciju i realizaciju projekta.

Agencija za rad i zapošljavanje Bosne i Hercegovine će sa Federalnim zavodom za zapošljavanje, Zavodom za zapošljavanje Republike Srpske i Zavodom za zapošljavanje Brčko distrikta BiH potpisati Protokol o saradnji u kome će se definisati način realizacije ovog Programa.

Hvala na izdvojenom vremenu i otvorenosti ka saradnji, nadamo se uspešnom strateškom partnerstvu.

Srdačno,

EY HR Tim